FERDIG: 2. november møtte Trond Sollied pressen da han ble presentert som Lokeren-trener. Nå skal han ha fått sparken. Foto: Joachim Baardsen

Bekreftet: Trond Sollied sparket i Lokeren

Lokeren bekrefter at Trond Sollied (59) får sparken, etter kun elleve kamper som trener i klubben.

Oppdatert 20. januar 2019

Artikkelen er over ett år gammel

29. oktober ble det klart at Sollied skulle ta over Lokeren. I dag, allerede 20. januar, bekrefter Lokeren på sine sider at 59-åringen er sparket.

Nyheten kommer dagen etter 1–4-tapet for KAS Eupen.

les også Sollied innrømmer: – Jeg hadde vært klar for RBK-jobben

Sisteplass

Etter 21 av 28 runder ligger laget sist i serien - tre poeng bak Royal Excel Mouscron.

Da Sollied tok over den belgiske klubben, lå de nest sist med seks poeng i likhet med Mouscron og Zulte Waregem.

les også Profil i storavis ber Manchester United ansette Solskjær

Etter rundt fem år uten hovedtrener-jobb, var Sollied tilbake med stor optimisme på senhøsten.

Målet var å unngå sisteplassen - som er den eneste plassen som gir direkte nedrykk.

– Jeg har stor tro på å klare det. Selv om jeg har vært på utsiden av fotballen noen år, har jeg fulgt godt med. Nå var plutselig timingen der, sa Sollied da han ble ansatt.

Den første treningen i Lokeren så han fra bilen:

Elleve kamper

Sollied trente laget i elleve kamper. Det ga tre seirer, en uavgjort og syv tap.

I 2010 ble Sollied sparket i saudiarabiske Al-Ahli etter kun tre kamper.

les også Rekord-Haaland i gang med Østerrike-eventyret - derfor sa han nei til Juventus

Tidligere har 59-åringen også trent Elazigspor, Gent, Lierse, Heerenveen, Olympiakos, Club Brugge, Rosenborg og Bodø/Glimt.

Glen De Boeck tar over treneransvaret i Lokeren ut sesongen.

PS! Trond Sollied har ikke besvart VGs henvendelser.

Publisert: 20.01.19 kl. 15:06 Oppdatert: 20.01.19 kl. 18:55